[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.6.2005

KOM(2005) 242 endelig

BERETNING FRA KOMMISSIONEN TIL EUROPA-PARLAMENTET OG RÅDET

om de erfaringer, der er indvundet i forbindelse med det arbejde, der er udført i henhold til Rådets forordning (EF) nr. 1172/98 af 25. maj 1998 om statistisk registrering af vejgodstrafikken

INDHOLDSFORTEGNELSE

1 INDLEDNING 4

1.1 MÅL 4

1.2 POLITISK BAGGRUND 6

1.3 GENNEMFØRELSESBESTEMMELSER 6

1.4 DÆNING AF MEDLEMSSTATER OG ANDRE LANDE 6

2 GENNEMFØRELSE AF FORODNINGEN 8

2.1 PROBLEMER 8

2.1.1 Fortolkningen af forordningen 8

2.1.2 Foranstaltninger vedrørende manglende opfyldelse af de juridske forpligtelser 9

2.1.3 Overgangsordninger 9

2.1.3.1 Frivillige variabler 9

2.1.3.2 Regionalkodning af pålæsnings- og aflasningsstedet: 9

2.2 FINANSIEL STØTTE TIL MEDLEMSSTATERNE 9

2.3 RESULTATER 10

2.3.1 Dataindberetning til Eurostat 10

2.3.2 Eurostats metodologiske rådgivning til medlemsstaterne 12

2.3.3 Data formidlet af Eurostat 13

3 KONKLUSIONER 13

3.1 UDVIKLINGEN PÅ KORT SIGT 13

3.2 UDVIKLINGEN PÅ LÆNGERE SIGT 14

3.2.1 Dækning af køretøjer under tærsklerne 14

3.2.2 Dækning af køretøjer fra lande uden for EU 14

TABELLER

Tabel 1: Udbetalt støtte til gennemførelse af Rådets forordning 1172/98 i referenceperioden 1999-2002 (i EUR) 10

Tabel 2: Data til rådighed pr. 3.11.2004 (% poster indlæst) 11

Tabel 3: National transport, 1999-2003 – i mio. tkm 15

Tabel 4: International transport i alt (læsset, losset, tredjelandstrafik og cabotagetransport) , 1999-2003 – i mio. tkm 16

Tabel 5: International transport (eksklusive tredjelandstrafik og cabotagetransport) – læsset og losset, 1999-2003 – i mio. tkm 17

Tabel 6: Tredjelandstrafik udført af køretøjer fra de indberettende lande, 1999-2003 – i mio. tkm 18

Tabel 7: Cabotagekørsel udført inden for EU af transportvirksomheder, der er registreret i medlemsstaterne, i 2003 – i 1 000 tkm 19

Tabel 8: Cabotagekørsel udført uden for EU af transportvirksomheder, der er registreret i medlemsstaterne, i 2003 – i 1 000 tkm 20

Tabel 9: Cabotagekørsel udført af transportvirksomheder fra de indberettende lande, 1999-2003 – i mio. tkm 21

Tabel 10: Cabotagekørsel udført af transportvirksomheder fra samtlige EU-medlemsstater efter land, i hvilket cabotagekørslen finder sted, 1999-2003 - i mio. tkm 22

Tabel 11: Transport af farligt gods efter indberettende land, 1999-2003 – i mio. tkm 23

Tabel 12: Transport af farligt gods i samtlige medlemsstater efter type farligt gods, 1999-2003 – i mio. tkm 24

Figur 1: Transport af farligt gods, EU-15*, andel efter type farligt gods, 2003, tkm 25

BERETNING FRA KOMMISSIONEN TIL EUROPA-PARLAMENTET OG RÅDET

om de erfaringer, der er indvundet i forbindelse med det arbejde, der er udført i henhold til Rådets forordning (EF) nr. 1172/98 af 25. maj 1998 om statistisk registrering af vejgodstrafikken

RESUMÉ

I henhold til artikel 7 i Rådets forordning (EF) nr. 1172/98 af 25. maj 1998 om statistisk registrering af vejgodstrafikken skal Kommissionen udarbejde en rapport til Europa-Parlamentet og Rådet om de erfaringer, der er indvundet i forbindelse med det arbejde, der er udført i henhold til forordningen.

Denne rapport indeholder disse oplysninger. Efter en generel beskrivelse af den politiske baggrund og målsætningerne med retsakten drøftes de forskellige spørgsmål i forbindelse med gennemførelsen. Rapporten indeholder også oplysninger om den finansielle støtte, som medlemsstaterne har fået, og de vigtigste opnåede resultater. Endelig indeholder bilaget tabeller og grafer med oplysninger om vejgodstrafikken i EU indsamlet på grundlag af Rådets forordning (EF) nr. 1172/98.

Gennemførelsen af forordningen har betydet, at der nu er langt flere detaljerede oplysninger til rådighed om vejgodstrafikken i EU. Statistikkerne er af høj kvalitet. Medlemsstaterne har foretaget betydelige investeringer og i høj grad bestræbt sig på at opfylde kravene i forordningen, og de fleste af dem overholder de fastsatte frister. En række gennemførelsesbestemmelser er blevet vedtaget efter udvalgsproceduren.

1 INDLEDNING

1.1 MÅL

Vedtagelsen af Rådets forordning 1172/98 i maj 1998 var et vigtigt fremskridt i udviklingen af EU-transportstatistikker. Forordningen skabte retsgrundlaget for indsamling af en lang række data om vejgodstrafik. At forordningen også indeholder bestemmelser om, at der til Eurostat skal indberettes mikrodata fra undersøgelser hos transportørerne, er en understregning af, at der lægges vægt på kvaliteten og sammenligneligheden af de statistiske oplysninger.

Formålet med Rådets forordning 1172/98 var at give Kommissionen, de øvrige EU-institutioner og medlemsstaternes regeringer adgang til sammenlignelige, pålidelige, harmoniserede regelmæssige og komplette statistikker over omfanget af og udviklingen i vejgodstrafikken. Disse oplysninger er nødvendige i forbindelse med udformning, overvågning, kontrol og evaluering af EU's politik. Dette mål blev opnået ved at udvide en række grundlæggende aspekter ved de data, der tidligere blev indsamlet i henhold til to rådsdirektiver om statistisk registrering af vejgodstrafikken (direktiv 78/546/EØF og 89/462/EØF).

De vigtigste forskelle mellem de tidligere direktiver og Rådets forordning 1172/98 er med hensyn til de indsamlede oplysninger, at forordningen indeholder bestemmelser om:

- Registrering af oprindelses- og bestemmelsesregionen for vejgodstrafik inden for EU. Dette er vigtigt for planlægningen og evalueringen af de transeuropæiske transportnet og for infrastrukturpolitikken generelt.

- Oplysninger om tomkørsel (køretøjskilometer og antal) foretaget af køretøjer i national og international transport.

- Sammenhængen mellem godstransport og køretøjsture ved måling af udnyttelsesgraden af køretøjer, der udfører denne form for transport. Dette er vigtigt ved undersøgelsen af intermodal transport og ved evaluering af transportomkostningerne.

- Oplysninger om lasteevne, tilladt totalvægt, akselkonfiguration og motorkøretøjets alder.

- Oplysninger om fragttyper og, hvis det er relevant, kategorien af farligt gods. Dette er relevant for sikkerheds- og miljøpolitikkerne.

- Oplysninger om, hvilken branche (i henhold til NACE Rev. 1) den virksomhed, som køretøjet tilhører, falder ind under. Dette er vigtigt for at skabe forbindelse til virksomhedsstatistikkerne og også for at evaluere transportens virkning på miljøet, idet man hermed kan henføre virkningerne til brancher.

- Oplysninger om cabotagekørsel. Tidligere blev statistikker om cabotagekørsel indsamlet gennem administrative oplysninger. De var baseret på de rapporthæfter, der er omhandlet i Rådets forordning (EF) nr. 3118/93. Transportørerne skulle føre disse rapporthæfter for alle køretøjer, der havde tilladelse til at køre cabotagekørsel. Fra 1. juli 1998 var der i henhold til forordning 3118/93 ikke længere krav om, at der skulle gives tilladelse til cabotagekørsel, og der skulle ikke længere føres rapporthæfter og indberettes data til Kommissionen. Statistikker om cabotagekørsel indsamles og videreformidles nu som led i de almindelige vejtrafikundersøgelser i overensstemmelse med Rådets forordning 1172/98.

Medlemsstaterne indberetter oplysningerne til Eurostat i form af mikrodata og ikke i tabelform som tidligere. Dette giver Eurostat mulighed for under hensyn til fortrolighedskravene at levere brugerne statistiske tabeller, der indeholder mange forskellige kombinationer af variabler.

Rådets forordning 1172/98 giver således mulighed for en mere fuldstændig overvågning og evaluering af vejgodstrafikken indenfor rammerne af den fælles transportpolitik, både hvad angår infrastruktur, miljø og energianvendelse og deregulering og liberalisering af vejgodstransportmarkedet. Endelig gør dette system det nemmere at sammenligne de forskellige transportformer.

Rådets forordning 1172/98 er udformet således, at den i videst muligt omfang begrænser den administrative byrde, der pålægges transportvirksomhederne. Dataindsamlingen finder sted ved en stikprøveundersøgelse. Der kræves således kun oplysninger om en stikprøve af transportkøretøjerne og for et begrænset tidsrum (generelt en uge). De fleste af de krævede variabler indsamles allerede af medlemsstaterne, og det er ikke særligt tidskrævende at udfylde spørgeskemaet for de nye variabler, der kræves. Medlemsstaterne kan desuden fra undersøgelsen udelukke transport, der foretages af køretøjer under visse tærskler.

En yderligere fordel ved Rådets forordning 1172/98 er den fleksibilitet, som udvalgsproceduren giver den, og som giver Kommissionen mulighed for at vedtage gennemførelsesforanstaltninger og fremtidige tilpasninger af bilagene, når blot Udvalget for Det Statistiske Program godkender dem.

1.2 POLITISK BAGGRUND

Ved udformningen af den fælles transportpolitik kræves det, at man har det bedst mulige kendskab til omfanget af og udviklingen inden for vejgodstrafikken.

EU's transportpolitik havde oprindelig til formål gennemføre det indre marked gennem fjernelse af de lovgivningsmæssige hindringer for transporttjenester. Politikken er siden blevet bredere, således som det er beskrevet i hvidbogen "Den europæiske transportpolitik frem til 2010 – De svære valg" [1], og den har nu til formål at sikre, at EU's transportsystemer fortsat kan fungere effektivt ud fra hele grundtanken i det indre marked, samtidig med at der tages hensyn til de nye udfordringer, som transportsektoren står over for.

Rådets forordning 1172/98 giver også mulighed for indsamling af data om cabotagekørsel. Dette er vigtigt efter åbningen af markedet pr. 1. juli 1998 (og udløbet af gyldighedsperioden af Rådets forordning 3118/93, i henhold til hvilken der blev indsamlet oplysninger om cabotage), da man hermed fortsat kan analysere cabotagekørslen og udviklingen generelt inden for vejgodstransport.

De data, der indsamles på grundlag af Rådets forordning 1172/98, er også særdeles værdifulde for brancheorganisationer på vejgodstransportområdet, da en indgående viden om markedet forbedrer konkurrenceevnen hos virksomhederne i sektoren.

1.3 GENNEMFØRELSESBESTEMMELSER

I Rådets forordning 1172/98 tillægges Kommissionen gennemførelsesbeføjelser, som skal udøves efter udvælgelsesproceduren som fastsat i artikel 9 og 10.

Eurostat anvender udvalgsproceduren gradvis for at vedtage et sæt bestemmelser, der omfatter forskellige aspekter af forordningens gennemførelse, idet der tages hensyn til de indhøstede praktiske erfaringer. Disse bestemmelser vedtages i form af kommissionsforordninger.

Den første af disse gennemførelsesforordninger, Kommissionens forordning (EF) nr. 2691/1999[2], præciserede bestemmelserne i Rådets forordning 1172/98 om landekoder (hvor der var en inkonsekvens i den oprindelige tekst).

En anden gennemførelsesforordning, Kommissionens forordning (EF) nr. 2163/2001[3], indeholder bestemmelser om de tekniske regler for dataindberetning, herunder datafilernes struktur, posternes format og overførselsmetoderne. Retsgrundlaget for vedtagelse af gennemførelsesbestemmelser herom er artikel 5, stk. 2, i Rådets forordning 1172/98.

En tredje gennemførelsesforordning, Kommissionens forordning (EF) nr. 6/2003[4], indeholder bestemmelser om formidling, herunder strukturen og indholdet af de statistikker, der skal formidles. Retsgrundlaget for at vedtage gennemførelsesbestemmelser herom er artikel 6 i Rådets forordning 1172/98.

Den seneste gennemførelsesforordning, Kommissionens forordning (EF) nr. 642/2004[5], indeholder bestemmelser om præcisionskravene til de oplysninger, som medlemsstaterne indsamler om vejgodstrafikken. Retsgrundlaget for gennemførelsesbestemmelser om dette spørgsmål er artikel 4 i Rådets forordning 1172/98.

Der er også blevet udarbejdet et forslag om stop for overgangsperioden for fuldstændig regional kodning med henblik på at sikre, at der bliver adgang til internationale vejgodstrafikdata på regionalt niveau. Det har endnu ikke været muligt at forelægge Udvalget for det Statistiske Program dette forslag, da de nødvendige tekniske værktøjer endnu ikke er tilgængelige. Retsgrundlaget for bestemmelser om dette spørgsmål er artikel 5, stk. 5, i Rådets forordning 1172/98.

1.4 DÆNING AF MEDLEMSSTATER OG ANDRE LANDE

Rådets forordning 1172/98 er bindende og gælder umiddelbart i samtlige medlemsstater. Den skal ikke inkorporeres i national ret. Forordningen indeholder heller ikke undtagelsesbestemmelser.

I 2002 blev Rådets forordning 1172/98 formelt indarbejdet i bilag XXI (statistikker) i EØS-aftalen med en afgørelse truffet af Det Blandede EØS-udvalg[6]. Afgørelsen indebærer:

- Island fritages for at indberette de data, der kræves ved forordningen. Den første indberetningsperiode for Norge er første kvartal 2002.

- Liechtenstein skal indberette de data, der kræves ved forordningen, men metoderne for indsamlingen af data skal i samråd med Eurostat tilpasses landets strukturelle særpræg med hensyn til vejtransport. Således kan Liechtenstein navnlig indberette data, der kun vedrører køretøjer, som regelmæssigt udfører vejgodstransport inden for EØS-staternes område. Første indberetningsperiode for Liechtenstein er første kvartal 2003.

Før udvidelsen i 2004 havde de ti nye medlemsstater alle erklæret, at de i forbindelse med tiltrædelsen var villige til at opfylde alle bestemmelserne i Rådets forordning 1172/98. Der blev ikke anmodet om undtagelsesbestemmelser, for tiltrædelsesperioden kan i praksis anses for en overgangsperiode. For mange af de nye medlemsstater har dette betydet, at de skulle indføre helt nye undersøgelser af vejgodstrafikken efter en runde med pilotundersøgelser i 1997, som blev støttet gennem Phare-programmet. En detaljeret analyse har vist, at de fleste undersøgelser nu dækker næsten alle obligatoriske variabler, og at stikprøvemetodologien er i orden. Ultimo 2004 havde alle de nye medlemsstater undtagen en indberettet data for mindst en periode, som det har været muligt at behandle med godt resultat (jf. tabel 2).

Bulgarien og Rumænien har også erklæret, at de er villige til at opfylde bestemmelserne i Rådets forordning 1172/98. Der er ved at blive udarbejdet undersøgelser med henblik herpå.

Det forventes, at Schweiz vil indberette data i henhold til forordningen efter den statistikaftale mellem EU og Schweiz, som der pågår forhandlinger om.

2 ANVENDELSE AF FORODNINGEN

2.1 PROBLEMER

2.1.1 Fortolkningen af forordningen

Som nævnt ovenfor indberettes statistikkerne i henhold til Rådets forordning 1172/98 i form af mikrodata og ikke aggregerede tabeldata, som det var tilfældet med de tidligere direktiver.

Indsamlingen af mikrodata har den store fordel, at der bliver mulighed for mere komplekse analyser end dem, der var mulige ved indberetning af aggregerede data til Eurostat, da variablerne kan krydstabuleres og analyseres i mange forskellige kombinationer. Mikrodata giver Eurostat mulighed for en mere fuldstændig kontrol med datakvaliteten end tidligere. Dertil kommer at Eurostat anvender en fælles algoritme ved tabelberegningen for alle medlemsstater, hvilket ikke var tilfældet, da medlemsstaterne selv udarbejdede tabellerne.

Indberetningen af mikrodata betyder imidlertid også, at Eurostat modtager og behandler en meget stor mængde fortrolige data. Dette kræver, at der afsættes betydeligt flere menneskelige ressourcer end i forbindelse med det tidligere direktiv. Ydermere var det nødvendigt at udvikle en ny computerapplikation til indlæsning og validering af dataene og til udarbejdelse af de tabeller, der skal videreformidles.

Hver af disse faser har krævet meget finjustering. Eurostat havde til medlemsstaterne sendt detaljerede anbefalinger om datakodningen, men de fleste af de datafiler, man modtog i begyndelsen, svarede ikke helt til den anbefalede specifikation. Siden da er dataindberetningen blevet væsentligt bedre for de fleste medlemsstater, både hvad angår effektivitet og frister.

Valideringen og aggregeringen af mikrodataene har betydet, at en hel række metodologiske spørgsmål måtte tages op. Specielt viste sammenligninger mellem de aggregerede tabeller, som Eurostat beregnede, og de tabeller, som medlemsstaterne beregnede ud fra samme grundlæggende undersøgelsesdata, en række uoverensstemmelser, da en række spørgsmål var blevet grebet forskelligt an.

2.1.2 Foranstaltninger vedrørende manglende opfyldelse af de retlige forpligtelser

En medlemsstat (Grækenland) har ikke indberettet de data, der er anført i forordningen, til Eurostat. I oktober 2002 indledte Kommissionen derfor en overtrædelsesprocedure. Kommissionen har siden indklaget Grækenland for EF-Domstolen for ikke at have opfyldt sine forpligtelser. Denne sag er registreret den 11. marts 2004 med sagsnummer C-130/04.

2.1.3 Overgangsordninger

2.1.3.1 Frivillige variabler

Bilag A i forordningen indeholder en række variabler, som det er frivilligt at indberette. Kommissionen har til hensigt på et senere tidspunkt at foreslå, at nogle af disse variabler skal være obligatoriske. Dette vil ske via udvalgsproceduren i artikel 9, når medlemsstaterne får tilpasset deres undersøgelser til indsamlingen af disse variabler.

2.1.3.2 Regional kodning af pålæsnings- og aflæsningsstedet

I henhold til Rådets forordning 1172/98 skal pålæsnings- og aflæsningsstedet i EØS kodes på niveau 3 i NUTS. Artikel 5 indeholder imidlertid en bestemmelse om en overgangsperiode, i hvilken der kun kræves fuldstændig regional kodning for national transport. Denne overgangsperiode skulle udløbe, "så snart det er teknisk muligt at anvende en effektiv regional kodning for såvel national som international transport". Udløbsdatoen for overgangsperioden skal fastsættes ved udvalgsproceduren. Kommissionen vil fremsætte forslag om overgangsperiodens udløb, når medlemsstaterne har gennemført den regionale kodning. Indtil da giver Eurostat medlemsstaterne teknisk støtte til den regionale kodning.

2.2 FINANSIEL STØTTE TIL MEDLEMSSTATERNE

I henhold til forordningens artikel 8 får medlemsstaterne finansiel støtte til dækning af omkostningerne ved gennemførelsen i de første tre år af gennemførelsen.

Medlemsstaterne fik i perioden 1999-2002 udbetalt i alt 832 148 EUR. Tabel 1 viser fordelingen efter medlemsstater. Belgien, Spanien, Luxembourg og Det Forenede Kongerige anmodede ikke om finansiel støtte i referenceperioden. De medlemsstater, der fik støtte, modtog i gennemsnit 30 820 EUR.

I henhold til artikel 8 kan Kommissionen foreslå at yde yderligere finansiel støtte i endnu en periode på 3 år. På baggrund af de store fremskridt, der er sket ved gennemførelsen af forordningen, og den uforholdsmæssigt store arbejdsbyrde, der for Eurostat og medlemsstaterne er forbundet med at administrere relativt små støttebeløb, har Kommissionen ikke til hensigt at yde yderligere finansiel støtte i henhold til artikel 8.

Tabel 1: Udbetalt støtte til gennemførelse af Rådets forordning 1172/98 i referenceperioden 1999-2002 (i EUR)

Land | 1999 | 2001 | 2002 | I alt |

BE | nsr | nsr | nsr | nsr |

DK | 15600 | 12100 | 50000 | 77700 |

DE | 55800 | 37900 | 50000 | 143700 |

EL | 18500 | nsr | nsr | 18500 |

ES | nsr | nsr | nsr | nsr |

FR | 30000 | 88000 | nsr | 118000 |

IE | nsr | 13300 | nsr | 13300 |

IT | 54200 | 36721 | 51871 | 142792 |

LU | nsr | nsr | nsr | nsr |

NL | nsr | 13600 | 40000 | 53600 |

AT | 18400 | 13900 | 49000 | 81300 |

PT | 21200 | 34037 | 32624 | 87861 |

FI | 16300 | 22465 | 11155 | 49920 |

SE | 16700 | 19050 | 9725 | 45475 |

UK | nsr | nsr | nsr | nsr |

I alt | 246700 | 291073 | 294375 | 832148 |

nsr: ingen anmodning om støtte

2.3 RESULTATER

2.3.1 Data indberetning til Eurostat

I henhold til artikel 5 skal dataindberetningen finde sted senest 5 måneder efter afslutningen af observationskvartalet. Fristen blev ikke overholdt i begyndelsen af gennemførelsesperioden, da medlemsstaterne var i gang med at tilpasse deres undersøgelser til den nye forordning. Ved udgangen af 2003 havde de fleste medlemsstater imidlertid gjort en betydelig indsats for at få gennemført forordningen og indberetter nu data inden for fristen.

De tekniske forskrifter for, hvordan dataene skal indberettes, er anført i Kommissionens forordning (EF) nr. 2163/2001, som er omtalt ovenfor. Dataene indberettes til Eurostat i elektronisk format og behandles i et sikkert miljø med begrænset adgang. Der anvendes detaljerede valideringsprocedurer for at analysere kvaliteten af de indberettede data. Valideringsrapporterne sendes til medlemsstaterne med en redegørelse for de vigtigste fejl og med anmodning om indberetning af rettede datasæt. De data, der efter valideringskontrollen anses for at være fejlfri, indlæses i databasen. Denne proces kan gentages, indtil alle fejl er rettet. Der sker hele tiden forbedringer af valideringsprocedurerne. Tabel 2 giver en oversigt over den nuværende situation med hensyn til datamodtagelse og –indlæsning.

Tabel 2: Data til rådighed pr. 3.11.2004 (% poster indlæst)

OK | Data fuldstændig (100 %) indlæst i produktionsdatabasen (PERT). |

AD | Data indberettet i henhold til tidligere direktiver. |

De validerede mikrodata aggregeres herefter, således at der kan udarbejdes statistiske tabeller, der kan formidles.

Som en yderligere valideringskontrol blev det besluttet at sammenligne tabeller udarbejdet på grundlag af de aggregater, som Eurostat er kommet frem til, og de tabeller, der indeholder nationale aggregater. Denne sammenligning, der afslørede yderligere uoverensstemmelser, har gjort det muligt at afklare en række metodologiske problemer, som stadig fandtes i de nationale dataindsamlinger, og har i høj grad forbedret kvaliteten af de statistikker, der udarbejdes på grundlag af forordningen.

2.3.2 Eurostats metodologiske rådgivning til medlemsstaterne

Eurostat har udarbejdet en håndbog[7], der fungerer som vejledning for medlemsstaterne og kandidatlandene, når de skal anvende forordningen. Håndbogen vil blive ajourført regelmæssigt, så den kommer til at indeholde de nyeste oplysninger, dokumenter og retningslinjer, der er relevante for indsamlingen af disse statistikker. Eurostat har også givet bilateral assistance til medlemsstaterne og kandidatlandene om særlige problemer i forbindelse med anvendelsen. Disse problemer er beskrevet i håndbogen, hvis de er af generel karakter.

Håndbogen er opbygget som følger:

Del A: Anbefalinger vedrørende stikprøveundersøgelser af vejgodstrafikken.

Del A i håndbogen indeholder generelle retningslinjer for gennemførelsen af de undersøgelser af vejgodstrafikken, der er nødvendige for at indsamle oplysninger som krævet i Rådets forordning 1172/98. Denne del indeholder de principper og metoder, der kan anvendes og bliver anvendt, og er relevant både for indførelsen af nye undersøgelser og for ændring af eksisterende undersøgelser.

Del B: Anbefalinger vedrørende variablerne – definitioner og forklarende bemærkninger.

Del B i manualen indeholder en systematisk beskrivelse af alle variabler i forordningen med definitioner, yderligere forklaringer og anbefalinger.

Denne del indeholder også yderligere oplysninger om spørgsmål som f.eks. præcisionsstandarder og dataenes dækning.

Del C: Forskrifter for indberetning af data til Eurostat og anbefalinger vedrørende formidlingen.

Del C i manualen indeholder retningslinjer for de tekniske aspekter af dataindberetningen til Eurostat. Denne del omfatter emner som datastruktur, postformater, filnavne og elektronisk dataoverførsel. Den indeholder også oplysninger om datavalideringen hos Eurostat, om aggregeringen af dataene til hjælpe- og standardtabeller og endelig om Eurostats formidling af dataene.

Eurostat har også udarbejdet et dokument med titlen Methodologies used in surveys of road freight transport in Member States and candidate countries [8], som indeholder et resumé af de forskellige landes oplysninger om den metodologi, de har brugt i undersøgelserne i vejgodstrafikken, jf. forordningens artikel 7.

2.3.3 Data formidlet af Eurostat

Efter vedtagelsen af Kommissionens forordning (EF) nr. 6/2003, som indeholder de detaljerede bestemmelser for formidlingen af data, der er indsamlet på grundlag af Rådets forordning, indlæses alle de data, der er til rådighed, i databasen NewCronos, så snart de er blevet godkendt ved valideringskontrollen. Brugerne har således adgang til statistiske tabeller, der er baseret på de data, der er blevet indberettet i henhold til forordningen, og som dækker perioden 1999 og frem (jf. tabel 2).

På grundlag af de statistikker, der er indsamlet i henhold til forordningen, har Eurostat også udarbejdet fem korte publikationer i serien " Statistics in Focus ", om følgende emner:

- den generelle udviklingstendens inden for vejgodstrafik

- cabotagekørsel

- transport af farligt gods.

Denne publikationsserie udkommer fortsat regelmæssigt.

Medlemsstaterne deltager aktivt i valideringen af disse publikationer.

Bilaget indeholder et udvalg af statistiske tabeller.

3 KONKLUSIONER

Erfaringerne med gennemførelsen af Rådets forordning 1172/98 har generelt været positive. Der er blevet lagt meget arbejde og mange ressourcer i etableringen af et helt nyt system. Alle problemerne i forbindelse med indberetning, indlæsning og validering af dataene og fortolkningen af forordningen er blevet behandlet, og de fleste af dem er blevet løst. Der er også opnået enighed om spørgsmålene i forbindelse med formidling og fortrolighedsproblemerne i tilknytning hertil, og formidlingen af data er begyndt.

3.1 UDVIKLINGEN PÅ KORT SIGT

På kort sigt vil hovedvægten blive lagt på formidling både af nye variabler og af tidsrækkerne med de vigtigste variabler i tilknytning til vejtrafikstatistikker samt de tiltrædende landes anvendelse af forordningen. Som anført i afsnit 1.4 forventes det, at disse lande vil kunne anvende alle forordningens bestemmelser allerede ved tiltrædelsen.

Som nævnt i afsnit 1.3, er der ved at blive udarbejdet kommissionsforordninger om præcisionsstandarder og om udløbet af overgangsperioden for fuldstændig regional kodning.

Som beskrevet i afsnit 2.2 har Kommissionen ikke til hensigt at yde yderligere finansiel støtte til medlemsstaterne i henhold til artikel 8. De nye medlemsstater og de resterende kandidatlande kan i princippet få finansiel støtte gennem de ressourcer, der er afsat i forbindelse med udvidelsesprocessen.

3.2 UDVIKLINGEN PÅ LÆNGERE SIGT

3.2.1 Dækning af køretøjer under tærsklerne

I henhold til forordningens artikel 1 kan køretøjer under bestemte vægtgrænser undtages fra indberetningen med henblik på at begrænse omkostningerne til disse undersøgelser i medlemsstaterne. Nogle medlemsstater indsamler imidlertid en del af disse oplysninger til eget brug. Disse mindre vare- og lastmotorkøretøjer tegner sig for en relativt lille del af trafikken målt i ton og ton-km, og det har ikke ret stor betydning for statistikkernes kvalitet, at de ikke medtages. Små vare- og lastmotorkøretøjer tegner sig dog for en stor del af selve vejtrafikken målt i køretøjskilometer. Det vil derfor være vigtigt i fremtiden detaljeret at analysere virkningen af disse tærskler på kvaliteten af alle de oplysninger, der indsamles i henhold til forordningen. Det kan tænkes at være hensigtsmæssigt at foreslå en form for regelmæssig dataindsamling om køretøjer under de nuværende vægtgrænser.

3.2.2 Dækning af køretøjer fra lande uden for EU

I henhold til artikel 1 er dataindsamlingen i henhold til forordningen baseret på nationalitetsbegrebet, dvs. at den omfatter køretøjer, der er registreret i de indberettende lande. Dette begreb var nødvendigt for at give mulighed for nationale undersøgelser og for at undgå indsamling af data ved de nationale grænser inden for EU. Statistikker for andre transportformer er imidlertid baseret på et andet begreb, nemlig territorialitetsbegrebet. For vejtransports vedkommende vil dette omfatte den samlede strøm af varer og køretøjer, der kommer ind i, forlader eller bevæger sig inden for et land, uanset transportkøretøjets nationalitet. I henhold til forordningen er oplysninger om varer transporteret i de indberettende lande af køretøjer, der er registreret i andre lande, kun til rådighed, hvis disse andre lande er EU-medlemsstater. Efterhånden som flere lande bliver medlemmer af EU, vil Eurostat kunne få et bredere overblik over de varer, der transporteres inden for EU, uanset transportkøretøjets nationalitet, selv om billedet aldrig bliver helt komplet. For at give et samlet billede af vejgodstrafikken på EU's område vil det måske være nødvendigt med yderligere foranstaltninger med henblik på indsamling af data om transport udført af køretøjer, der er registreret uden for EU.

BILAG: Udvalgte statistiske tabeller

Tabel 3: National transport, 1999-2003 – i mio. tkm

** | Siden 2002 har Spanien i sine undersøgelser inkluderet tal om godstransport inden for samme by, hvilket har medført en betydelig stigning i tallene om national transport. |

*** | Siden 2000 har Portugal kun indberettet transport for fremmed regning; det samlede tal er beregnet på grundlag af den andel, som transport for egen regning udgjorde i 1999. |

**** | I alt eksklusive Grækenland (1999–2003) og eksklusive Italien, Nederlandene og Portugal (2003). |

Tabel 4: International transport i alt (læsset, losset, tredjelandstrafik og cabotagetransport), 1999-2003 – i mio. tkm

DK | 12 814 | 13 021 | 11 269 | 11 459 | 11 997 | 4.70% |

DE | 51 539 | 54 179 | 58 948 | 59 740 | 63 545 | 24.91% |

EL* | : | : | : | : | : | : |

ES | 36 128 | 41 782 | 47 041 | 55 039 | 54 183 | 21.24% |

FR | 45 688 | 40 836 | 38 298 | 34 617 | 32 700 | 12.82% |

IE | 2 469 | 3 938 | 3 203 | 3 545 | 3 715 | 1.46% |

IT | 25 324 | 26 427 | 31 764 | 32 600 | : | : |

LU | 5 936 | 7 195 | 8 212 | 8 596 | 9 079 | 3.56% |

NL | 50 882 | 48 028 | 47 492 | 47 161 | : | : |

AT | 21 702 | 22 733 | 25 078 | 25 835 | 26 520 | 10.40% |

PT** | 11 778 | 12 616 | 13 616 | 14 807 | : | : |

FI | 3 850 | 4 258 | 3 800 | 3 897 | 4 030 | 1.58% |

SE*** | 2 738 | 4 169 | 4 191 | 4 816 | 5 171 | 2.03% |

UK | 17 241 | 15 284 | 13 504 | 13 115 | 13 210 | 5.18% |

I alt**** | 309 615 | 325 759 | 339 033 | 347 723 | 255 109 | 100.00% |

* | Siden 1999 har Grækenland ikke indberettet data. |

** | Siden 2000 har Portugal kun indberettet transport for fremmed regning; det samlede tal er beregnet på grundlag af den andel, som transport for egen regning udgjorde i 1999. |

*** | 1999-tallene for Sverige indbefatter ikke cabotagetransport. |

**** | I alt eksklusive Grækenland (1999–2003) og eksklusive Italien, Nederlandene og Portugal (2003). |

Tabel 5: International transport (eksklusive tredjelandstrafik og cabotagetransport) – læsset og losset, 1999-2003 – i mio. tkm

DK | 12 276 | 12 166 | 10 510 | 10 895 | 11 208 | 5.09% |

DE | 45 652 | 48 684 | 52 150 | 52 174 | 56 072 | 25.46% |

EL* | : | : | : | : | : | : |

ES | 35 066 | 40 472 | 45 323 | 52 353 | 51 515 | 23.39% |

FR | 41 975 | 37 863 | 35 917 | 32 673 | 31 304 | 14.21% |

IE | 1 699 | 2 650 | 2 295 | 2 680 | 2 927 | 1.33% |

IT | 24 465 | 25 742 | 30 553 | 31 400 | : | : |

LU | 1 461 | 1 529 | 2 009 | 2 358 | 2 487 | 1.13% |

NL | 41 005 | 37 876 | 37 470 | 36 782 | : | : |

AT | 15 653 | 16 712 | 18 623 | 19 002 | 19 777 | 8.98% |

PT** | 10 990 | 11 792 | 12 135 | 12 870 | : | : |

FI | 3 712 | 3 977 | 3 671 | 3 708 | 3 907 | 1.77% |

SE | 2 721 | 3 732 | 3 681 | 4 080 | 4 294 | 1.95% |

UK | 16 905 | 14 951 | 13 208 | 12 816 | 12 873 | 5.85% |

I alt*** | 270 830 | 283 466 | 294 046 | 298 951 | 220 231 | 100.00% |

* | Siden 1999 har Grækenland ikke indberettet data. |

** | Siden 2000 har Portugal kun indberettet transport for fremmed regning; det samlede tal er beregnet på grundlag af den andel, som transport for egen regning udgjorde i 1999. |

*** | I alt eksklusive Grækenland (1999–2003) og eksklusive Italien, Nederlandene og Portugal (2003). |

Tabel 6: Tredjelandstrafik udført af køretøjer fra de indberettende lande, 1999-2003 – i mio. tkm

DK | 436 | 607 | 573 | 432 | 598 | 2.24% |

DE | 4 355 | 4 087 | 5 109 | 5 964 | 5 907 | 22.17% |

EL* | : | : | : | : | : | : |

ES | 791 | 1 063 | 1 368 | 2 101 | 1 919 | 7.20% |

FR | 2 957 | 2 158 | 1 774 | 1 414 | 846 | 3.18% |

IE | 354 | 562 | 371 | 445 | 296 | 1.11% |

IT | 509 | 412 | 610 | 528 | : | : |

LU | 3 436 | 4 436 | 4 647 | 4 254 | 4 548 | 17.07% |

NL | 8 245 | 8 455 | 8 020 | 8 570 | : | : |

AT | 5 827 | 5 676 | 6 006 | 6 393 | 6 289 | 23.61% |

PT** | 688 | 784 | 1 333 | 1 751 | : | : |

FI | 103 | 231 | 82 | 159 | 98 | 0.37% |

SE | 17 | 318 | 348 | 571 | 646 | 2.42% |

UK | 293 | 223 | 238 | 214 | 269 | 1.01% |

I alt*** | 31 349 | 33 618 | 34 960 | 37 906 | 26 641 | 100.00% |

* | Siden 1999 har Grækenland ikke indberettet data. |

** | Siden 2000 har Portugal kun indberettet transport for fremmed regning; det samlede tal er beregnet på grundlag af den andel, som transport for egen regning udgjorde i 1999. |

*** | I alt eksklusive Grækenland (1999–2003) og eksklusive Italien, Nederlandene og Portugal (2003). |

Tabel 7: Cabotagekørsel udført inden for EU af transportvirksomheder, der er registreret i medlemsstaterne, i 2003 – i 1 000 tkm

Cabotagekørsel udført i: |

* | I alt eksklusive Grækenland, Italien, Nederlandene og Portugal. |

- | Ikke relevant |

Tabel 8: Cabotagekørsel udført uden for EU af transportvirksomheder, der er registreret i medlemsstaterne, i 2003 – i 1 000 tkm

Cabotagekørsel udført i: |

Cabotagekørsel udført af transportvirksomheder fra: | CH | NO | TILTR. | Andre** | I alt ekstra-EU-15 |

BE | 2 679 | - | 5 354 | 1 318 | 9 350 |

DK | - | 50 035 | - | - | 50 035 |

DE | 33 412 | :C | 19 351 | 13 823 | 79 243 |

EL | : | : | : | : | : |

ES | - | - | - | 4 172 | 4 172 |

FR | :C | - | - | 8 202 | 10 060 |

IE | - | - | - | - | - |

IT | : | : | : | : | : |

LU | 3 331 | :C | 1 264 | 271 | 5 708 |

NL | : | : | : | : | : |

AT | 3 224 | :C | 6 219 | 203 | 9 919 |

PT | : | : | : | : | : |

FI | - | :C | - | - | 6 686 |

SE | - | 49 111 | - | - | 49 111 |

UK | - | - | - | - | - |

I alt* | 44 504 | 119 605 | 32 188 | 27 989 | 224 286 |

:c | Fortroligt |

* | I alt eksklusive Grækenland, Italien, Nederlandene og Portugal. |

- | Ikke relevant |

Tabel 9: Cabotagekørsel udført af transportvirksomheder fra de indberettende lande, 1999-2003 – i mio. tkm

DK | 102 | 248 | 187 | 132 | 191 | 2.32% |

DE | 1 533 | 1 408 | 1 688 | 1 602 | 1 565 | 19.00% |

EL | : | : | : | : | : | : |

ES | 271 | 246 | 350 | 586 | 749 | 9.09% |

FR | 756 | 815 | 607 | 530 | 551 | 6.69% |

IE | 416 | 725 | 537 | 420 | 491 | 5.97% |

IT | 350 | 273 | 599 | 671 | : | : |

LU | 1 039 | 1 230 | 1 556 | 1 984 | 2 044 | 24.82% |

NL | 1 632 | 1 697 | 2 002 | 1 810 | : | : |

AT | 222 | 345 | 449 | 440 | 455 | 5.52% |

PT | 99 | 40 | 148 | 187 | : | : |

FI | 35 | 49 | 46 | 30 | 25 | 0.30% |

SE* | : | 119 | 164 | 165 | 230 | 2.79% |

UK | 44 | 110 | 59 | 85 | 68 | 0.83% |

I alt** | 7 436 | 8 672 | 10 029 | 10 868 | 8 237 | 100.00% |

* | Sverige har ikke indberettet data om cabotagekørsel for 1999. |

** | I alt eksklusive Grækenland (1999-2003), Sverige (1999) og Italien, Nederlandene og Portugal (2003). |

Tabel 10: Cabotagekørsel udført af transportvirksomheder fra samtlige EU-medlemsstater efter land, i hvilket cabotagekørslen finder sted, 1999-2003 - i mio. tkm

DK | 40 | 52 | 100 | 109 | 118 | 1.44% |

DE | 2 535 | 2 571 | 2 648 | 3 032 | 1 720 | 20.88% |

EL | 7 | 64 | 79 | 102 | 47 | 0.57% |

ES | 537 | 411 | 600 | 643 | 320 | 3.89% |

FR | 1 488 | 2 074 | 2 657 | 3 299 | 3 096 | 37.59% |

IE | 5 | 25 | 10 | 14 | 5 | 0.06% |

IT | 933 | 714 | 888 | 754 | 820 | 9.95% |

LU | 11 | 9 | 16 | 24 | 6 | 0.08% |

NL | 171 | 225 | 266 | 295 | 215 | 2.62% |

AT | 142 | 217 | 291 | 217 | 189 | 2.30% |

PT | 30 | 42 | 30 | 35 | 31 | 0.38% |

FI | 0 | 2 | 32 | 2 | 7 | 0.08% |

SE | 236 | 210 | 217 | 203 | 179 | 2.17% |

UK | 712 | 1 325 | 1 292 | 1 465 | 1 070 | 12.99% |

CH | 44 | 50 | 79 | 66 | 45 | 0.54% |

NO | 12 | 50 | 51 | 83 | 120 | 1.45% |

Andre | 113 | 162 | 159 | 88 | 60 | 0.73% |

Tabel 11: Transport af farligt gods efter indberettende land, 1999-2003 – i mio. tkm

DK | 887 | 853 | 827 | 998 | 780 | 1.44% |

DE | 12 261 | 12 782 | 13 437 | 12 034 | 12 777 | 23.61% |

EL | : | : | : | : | : | : |

ES | 8 998 | 10 690 | 10 300 | 12 036 | 12 185 | 22.52% |

FR | 8 328 | 7 607 | 8 132 | 8 471 | 8 797 | 16.26% |

IE | 597 | 954 | 1 139 | 1 094 | 1 414 | 2.61% |

IT | 10 875 | 10 894 | 11 086 | 10 523 | : | : |

LU | 200 | 189 | 245 | 337 | 327 | 0.60% |

NL | 950 | 848 | 2 123 | 1 680 | : | : |

AT | 960 | 924 | 1 064 | 985 | 1 132 | 2.09% |

PT* | 1 571 | 1 276 | 1 775 | 1 730 | : | : |

FI | 1 946 | 2 077 | 2 427 | 2 253 | 2 401 | 4.44% |

SE | : | 1 779 | 1 623 | 2 009 | 1 778 | 3.29% |

UK | 10 790 | 11 654 | 10 655 | 10 178 | 9 899 | 18.29% |

I alt** | 61 131 | 66 072 | 69 010 | 68 107 | 54 113 | 100.00% |

* | Siden 2000 har Portugal kun indberettet transport for fremmed regning; det samlede tal er beregnet på grundlag af den andel, som transport for egen regning udgjorde i 1999. |

** | I alt eksklusive Grækenland (1999-2003), Sverige (1999) og Italien, Nederlandene og Portugal (2003). |

Tabel 12: Transport af farligt gods i samtlige medlemsstater efter type farligt gods, 1999-2003 – i mio. tkm

Komprimerede, flydende eller opløste gasser | 7 792 | 8 562 | 8 504 | 8 969 | 6 675 | 12.33% |

Brandfarlige flydende stoffer | 36 098 | 37 908 | 40 775 | 39 632 | 31 520 | 58.25% |

Brandfarlige faste stoffer | 986 | 1 262 | 1 092 | 1 192 | 793 | 1.47% |

Selvantændelige stoffer | 2 049 | 2 470 | 2 129 | 2 647 | 2 132 | 3.94% |

Stoffer, som ved kontakt med vand afgiver brandfarlige gasser | 217 | 156 | 231 | 115 | 160 | 0.30% |

Brændstoffer | 1 371 | 1 953 | 1 592 | 1 621 | 1 841 | 3.40% |

Organiske peroxyder | 170 | 152 | 160 | 246 | 239 | 0.44% |

Giftige stoffer | 1 229 | 1 595 | 1 568 | 1 423 | 1 304 | 2.41% |

Infektionsfremkaldende stoffer | 197 | 198 | 321 | 185 | 91 | 0.17% |

Radioaktive stoffer | 65 | 100 | 36 | 62 | 53 | 0.10% |

Ætsende stoffer | 7 360 | 7 880 | 7 992 | 7 721 | 6 125 | 11.32% |

Diverse farlige stoffer og genstande | 3 252 | 3 224 | 4 056 | 3 453 | 2 736 | 5.06% |

Ukendt farligt gods | 70 | 107 | 115 | 97 | - | - |

I alt* | 61 132 | 66 072 | 69 011 | 68 106 | 54 115 | 100.00% |

* | Eksklusive Grækenland (1999-2003), Sverige (1999) og Italien, Nederlandene og Portugal (2003). Siden 2000 har Portugal kun indberettet transport for fremmed regning; det samlede tal er beregnet på grundlag af den andel, som transport for egen regning udgjorde i 1999. |

Figur 1: Transport af farligt gods, EU-15*, andel efter type farligt gods, 2003, tkm

[pic]

* Se fodnoten til tabel 12.

[1] Europa-Kommissionens hvidbog "Den europæiske transportpolitik frem til 2010 – De svære valg"; Luxembourg, 2001, ISBN 92-894-03338-1.

[2] Kommissionens forordning (EF) nr. 2691/1999 af 17. december 1999 om gennemførelsesbestemmelser til Rådets forordning (EF) nr. 1172/98 om statistisk registrering af vejgodstrafikken, EFT L 326 af 18.12.1999, s. 39.

[3] Kommissionens forordning (EF) nr. 2163/2001 af 7. november 2001 om tekniske regler for indberetning af statistikker over vejgodstrafik, EFT L 291 af 8.11.2001, s. 13.

[4] Kommissionens forordning (EF) nr. 6/2003 af 30. december 2002 om formidling af statistikker om vejgodstrafik, EFT L 1 af 4.1.2003, s. 45.

[5] Kommissionens forordning (EF) nr. 642/2004 af 6. april 2004 om krav til præcision, der gælder for data indsamlet i henhold til Rådets forordning (EF) nr. 1172/98 om statistisk registrering af vejgodstrafikken, EUT L 102 af 7.4.2004, s. 26.

[6] Afgørelse truffet af Det Blandede EØS-udvalg nr. 64/2002 af 31. maj 2002 om ændring af bilag XXI (statistikker) til EØS-aftalen, EFT L 238 af 5.9.2002, s. 34.

[7] Reference Manual for the implementation of Council Regulation 1172/98 on statistics on the carriage of goods by road, Eurostat, Luxembourg, samlingen "Metoder og nomenklaturer", 2003.

[8] Offentliggøres i 2004 i samlingen "Metoder og nomenklaturer".

Brandfarlige flydende stoffer

58%

Andet

10%

Diverse farlige stoffer og genstande

5%

Ætsende stoffer

11%

Infektionsfremkaldende stoffer

4%

Komprimerede, flydende eller opløste gasser

12%